laion/Wikipedia-Exotic huggingface dataset:
אוסקר פודור (רופא)

אוסקר פודור (במקור פויכטמן-Feuchtman; בהונגרית: Fodor Oszkár; סקשפהרוואר, 6 בפברואר 1876 – בודפשט, 1 בנובמבר 1934) היה רופא יהודי-הונגרי "יועץ בריאות מלכותי ראשי" שמונה על ידי העוצר האדמירל מיקלוש הורטי שליט הונגריה. אוסקר פויכטמן נולד במשפחה יהודית בעיר סקשפהרוואר כבנם של אדולף פויכטמן, ושל יוליה נוימן. ביתם היה ברחוב קידיו (נחש) 4 (Kígyó u. 4). הוא השלים את לימודיו בפקולטה לרפואה של אוניברסיטת בודפשט בשנת 1898 (כיום שמה אוניברסיטת אטווש לוראנד). התמחה ברפואת ילדים, אך עסק רבות גם בכתיבה עיתונאית. כבר בגיל 18 (1894) היה חבר לפרנסתו במערכות של עיתונים שונים: Fővárosi Lapok – דפי הבירה Nemzet – האומה Országos Hírlap – ידיעות הארץ בנוסף: משנת 1893 קיבל משרה ב"אגודת התרבות הציבורית" של טרנסדנוביה (כמחצית הונגריה) משנת 1904 הפך למזכיר הכללי של האגודה. ב-1902 היה המזכיר הכללי גם של "תיאטרון העם". ב-7 בדצמבר 1902 התחתן עם ארנקה וייסמן, שהייתה צעירה ממנה בשבע שנים (אז בת 19), בבודפשט. העדים בנישואיהם היו אלברט ברזוויצקי (פוליטיקאי, היסטוריון, נשיא האקדמיה ההונגרית למדעים בין השנים 1905–1936, הנשיא השישי של אגודת קישפלודי בין השנים 1923–1936, היו"ר הראשון של הוועד האולימפי ההונגרי) וכן קלמן פורז'ולט (סופר, עיתונאי, במאי, חבר באגודת פטפי). הם התגרשו ב-1910. ב-1 באוגוסט 1914 נישא בשנית למרגיט בהם, שהייתה צעירה ממנו ב-15 שנים (אז בת 23). בתחום הרפואה עסק פודור והצטיין בעיקר בתחום הרפואה הציבורית: רפואת הילדים והבלנאולוגיה ובמשך שנים ייצג ותמך בקידום המרחצאות בהונגריה באלמנך שלו בשם "מרחצאות ואתרי נופש". הוא עסק רבות בנושאי הגנת ילדים. בשנת 1910 נבחר למנכ"ל "האגודה הלאומית לסנטוריום עבור ילדים". הוא מילא תפקיד מרכזי בהקמתם ובשגשוגם של בתי ההבראה לילדים, לרבות בית ההבראה לילדים ז'ופיה (Zsófia) בבלטונאלמאדי שהוא היה הרופא הראשי והמנכ"ל שלו. ב-1912 מונה ליועץ מלכותי, וב-1922 הוענר לו תואר "יועץ בריאות מלכותי ראשי" כהוקרה על פעילותו והישגיו בתחום בריאות הציבור. אוסקר פודור הובא למנוחת עולמים בבית הקברות היהודי ברחוב קוזמה בבודפשט. אנדראש גרגיי: לקסיקון של רופאים יהודים הונגרים מפורסמים (מצטיינים). בודפשט, הוצאת מכבי, 2001 לקסיקון יהודי הונגרי. 1929. עורך פטר אויווארי. אוסקר פודור לקסיקון ביוגרפי של מחוז וספרם מדיה וקבצים בנושא אוסקר פודור בוויקישיתוף ביוגרפיה של אוסקר פודור, באתר "שופר", המדיה פורטל היהודי הונגריה הודעה על מינויו של ד"ר אוסקר פודור על ידי העוצר מיקלוש הורטי כ"יועץ ראשי מלכותי של הונגריה לענייני בריאות הציבור". Halálesete bejegyezve a Bp. VI. ker állami halotti akv. 1885/1934. folyószáma alatt. הענקת יועץ מלכותי ראשי לבריאות הציבור על ידי העוצר האדמירל מיקלוש הורטי A házasságkötés bejegyezve a Bp. V. ker. állami házassági akv. 414/1902. folyószáma alatt A bpesti kr. tvszék 46905-1910. sz. jogerős ítélete. A házasságkötés bejegyezve a Bp. II. ker. állami házassági akv. 634/1914. folyószáma alatt.
חיים יצחק אלגאזי

הרב חיים יצחק אלגאזי (מוהרי"ץ אלגאזי) היה רב ודיין בקושטא, אזמיר וירושלים. נולד לרבי יהודה אלגאזי, מחבר ספר שער יאודה, ממנו למד תורה. קרובו של הרב יום-טוב אלגאזי. בתו, רבקה בכורה, נישאה לגביר ר' יוסף הכהן חמצי, שבשנת ה'תקע"ז הקים בית מדרש באזמיר על שם חמיו, בשם ישיבת בית יצחק. נכדו היה הרב יהושע אלעזר הכהן חמצי, שהוציא לאור את ספרו של סבו, עין ימין. עבר מקושטא לאזמיר, שם כיהן כדיין בבית הדין של הרב רפאל יוסף חזן, יחד עם רבי דוד אמאדו. בשנת תקע"ג, סמכו הרב יצחק והרב היר"ח את הרב חיים פאלאג'י לרבנות לתואר "החכם השלם". היה מתנהג בחסידות ופרישות ומתענה תעניות הפסקות רבות. רבני אזמיר, וביניהם החבי"ף, שמכנה אותו ”מורינו הרב המופלא” (תוכחת חיים חלק ב' דף קכ"ג) מביאים רבות מתורתו בספריהם. במחצית השנייה של שנת התקע"ג (1813) עלה לארץ ישראל והתיישב בירושלים. נפטר בירושלים בכ"ה בניסן התקע"ט לאחר מחלה קשה. ספדו לו הרב רפאל אשכנזי, רבי שלמה חכים בספר כיסא שלמה, ורבי דוד אמאדו. דרך עץ החיים (שאלוניקי תקס"ד) - חידושים על טור יורה דעה, אבן העזר וחשן משפט (עד דף צ ע"ב),ליקוטים על הרמב"ם, ליקוטי שו"ת (דף צ ע"ב- קט ע"א) וכן קונטריס כללי הש"ס (דף קט ע"א - קיב ע"א), ודרושים (דף קיב ע"ב - קמב) עין ימין (שאלוניקי תקפ"ב) - דרושים לשבת הלבשת עניים, לשבת זכור, לשבת כלה לשבת תשובה, שו"ת וחידושים על לשונות הרמב"ם. מדיה וקבצים בנושא חיים יצחק אלגאזי בוויקישיתוף חיים יצחק אלגזי, דף שער בספרייה הלאומית עין ימין, לשונות הרמב"ם הלכות מעשר עין ימין, הקדמה מאת נכד המחבר למשל: חיים ביד, סימן צ"ב, סמיכה לחיים, אה"ע סימן ט' מראה הגדול חלק ב' דרוש כ"ו להספד דרוש ד' להספד תהלה לדוד חלק ב' דרוש י"א להספד
הנס קרוה

הנס קרוה (בגרמנית: Hans Kroh;‏ 13 במאי 1907 – 18 ביולי 1967) היה מפקד בוורמאכט שפיקד על כוחות במלחמת העולם השנייה. קרוה נולד ב-13 במאי 1907 בהיידלברג, שהשתייכה לקיסרות הגרמנית. קרוה נכנס לאקדמיה לשוטרים ברנדנבורג-האוול ב-8 באפריל 1926 כשוטר. כחבר ב-Berlin SA, הוא השתתף ב-1933 במבצע האכזרי נגד תאים קומוניסטיים. ב-1 באפריל 1933 הועלה לדרגת לויטננט, וב-1 באוגוסט 1933 לדרגת אובר-לויטננט. ב-1 באפריל 1935 הוא עבר ללופטוואפה והפך למפקד פלוגה ומנהל הדרכה בבית הספר לצניחה בשטנדאל. ב-1 באוקטובר 1937 הוא הועלה לדרגת האופטמן, וב-1 בינואר 1939 מונה לקצין מטה בדיוויזיית האוויר ה-7. במהלך מלחמת העולם השנייה הוא השתתף לראשונה בכיבוש הולנד ומונה למפקד הגדוד ה-1 של רגימנט הצנחנים ה-2 ב-1 באוגוסט 1940. ב-1 במרץ 1941 הועלה לדרגת מיור. לאחר מכן השתתף במבצע מרקור ובמבצע ברברוסה, וב-21 באוגוסט 1941 קיבל על פעולותיו את עיטור צלב האבירים של צלב הברזל. לאחר מכן הועבר לצפון אפריקה ולאחר מכן לרוסיה בפעם השנייה, וב-24 בדצמבר 1942 קיבל את עיטור הצלב הגרמני בזהב. ב-16 בדצמבר 1943 מונה קרוה למפקד רגימנט הצנחנים ה-2, ובתחילת 1944 הוא נשלח לצרפת. ב-6 באפריל 1944 הועלה לדרגת אוברסט וקיבל תוספת עלי אלון לעיטור צלב האבירים של צלב הברזל, וב-1 ביוני 1944 מונה למפקד דיוויזיית הצנחנים ה-2. ב-1 בספטמבר 1944 הועלה לדרגת גנרל-מיור, וב-12 בספטמבר קיבל את תוספת החרבות לעיטור צלב האבירים של צלב הברזל. בעזרת יחידתו הצליח קרוה להחזיק את מחוז סנט פייר בברסט מצפון לבסיס הצוללות עד ל-18 בספטמבר 1944, ולאחר מכן נפל בשבי צבא ארצות הברית, ממנו שוחרר באמצע 1948. ב-1 ביוני 1956, התקבל קרוה לבונדסוור שזה עתה נוסד ושימש כמפקד הדיוויזיה המוטסת הראשונה בברוכסל. ב-1 בספטמבר 1957 הוא הועלה לדרגת בריגדה-גנרל, וב-1 ביולי 1959 הועלה לדרגת גנרל-מיור. לאחר שקיבל את הצלב הגדול של עיטור הכבוד של הרפובליקה הפדרלית הגרמנית ב-12 בספטמבר 1962, הוא פרש לגמלאות ב-1 באוקטובר 1962. לאחר פרישתו הוא התגורר בבראונשווייג, עד מותו ב-18 ביולי 1967. מדיה וקבצים בנושא הנס קרוה בוויקישיתוף הנס קרוה, באתר lexikon-der-wehrmacht (בגרמנית)
קלאופטרה בחלל (סדרת טלוויזיה)

קלאופטרה בחלל (באנגלית: Cleopatra in Space) היא סדרת טלוויזיה מונפשת אמריקאית, המבוססת על רומנים גרפיים באותו השם מאת מייק מאיהק. הסדרה הופקה על ידי חברת דרימוורקס הנפשה. הסדרה שוחררה לראשונה לשירות הזרמת המדיה Peacock ב-15 באפריל 2020, וסיימה את שידוריה ב-14 בינואר 2021 לאחר שלוש עונות ו-26 פרקים באורך 22 דקות. בישראל, שוחררה הסדרה לראשונה ב-6 באפריל 2022 ב-BIGI בדיבוב לעברית, וסיימה את שידוריה ב-17 במאי של אותה שנה; בהמשך, נוספה לשירות הווידאו על פי דרישה של yes כחלק מספריית ערוץ הילדים ולסלקום tv. מאוחר יותר, הסדרה החלה את שידוריה בערוץ הילדים, כמו כן בערוץ HOT באזז עם פתיחתו בשנת 2023. הדיבוב העברי בוים על ידי ענת ניב, והופק על ידי ענבר שטגר עזרא. הדיבוב נעשה באולפני דאבי דאב. סדר שידור הפרקים בישראל שונה מסדר שידור הפרקים בארצות הברית; כל שלוש העונות הופצו בתור עונה אחת. "קלאופטרה בחלל", במסד הנתונים הקולנועיים IMDb (באנגלית) "קלאופטרה בחלל", באתר Rotten Tomatoes (באנגלית) "קלאופטרה בחלל", באתר Metacritic (באנגלית) "קלאופטרה בחלל", במסד הנתונים הקולנועיים KinoPoisk (ברוסית) קלאופטרה בחלל, במיזם "אישים" לתיעוד היצירה הישראלית Cleopatra in Space Trailer Brings Scholastic Graphic Novel to Life, CBR.com, ‏2020-04-02
סטארבקס ישראל

סטארבקס ישראל הייתה חברה בת של רשת בתי הקפה סטארבקס והייתה בעיקר בבעלות של חברת הדלק דלק. לחברה היו שישה סניפים ברחבי תל אביב, אך נסגרה שנתיים לאחר שהוקמה. סטארבקס שיתפה פעולה עם קבוצת דלק בישראל כדי להקים את החברה הבת הישראלית של סטארבקס, במסגרת מיזם משותף תחת השם "Shalom Coffee Company". המיזם המשותף, שהוקם ב-2001 היה בבעלות של 19.5% על ידי סטארבקס ו-80.5% על ידי דלק, כאשר סטארבקס מחזיקה באופציה להגדיל את חלקה ל-50%. דלק שילמה 250,000 דולר עבור זכויות הזיכיון, ובנוסף הייתה חייבת 6% מהמכירות לסטארבקס. התכנון היה להקים בתחילת שנת הלימודים של 2001 לפתוח סניף של החברה בכיכר רבין. סטארבקס קיוותה ל-20 סניפים פעילים בישראל במהלך השנה הראשונה. שנה לאחר הקמת החברה חוו מכירות החברה ירידה משמעותית וחברת דלק ניסתה, ללא הצלחה, להכניס משקיעים נוספים שיירכשו את חלקה במיזם (80.5%). לאחר חודשים של מכירות בהיקף נמוך, והפסדים כספיים בסך שבעה מיליון שקל ב-2002, הוחלט לפרק את השותפות. לפני שהחברה נסגרה, היא הפעילה כשישה סניפים בתל אביב, 120 עובדים, ואף שקלה לפתוח סניף בירושלים אך לא פתחה עקב חשש מפיגועי טרור. לאחר סגירת החברה, צצו ביקורות מצד לקוחות אשר טענו כי הסגירה נעשתה עקב סיבות פוליטיות (החרפת הסכסוך הישראלי-פלסטיני), אם כי חברת סטארבקס העולמית הסבירה כי החברה נסגרה עקב הפסד כספי. מדוע נכשלה סטארבקס בישראל?, באתר iCafe דלק סוגרת את סניפי סטארבקס בישראל, באתר הארץ, 1 באפריל 2003 Starbucks in Israel, Snopes.com (באנגלית) Delek pressing Starbucks to buy its Starbucks Israel stake - Globes, גלובס, ‏9 ביולי 2002 (באנגלית)
אלן אופנהיים

אלן ויקטור אופנהיים (באנגלית: Alan V. Oppenheim; נולד ב-11 בנובמבר 1937) הוא פרופסור להנדסת חשמל במכון הטכנולוגי של מסצ'וסטס, והחוקר הראשי במעבדה למחקר אלקטרוני בקבוצת עיבוד האותות במכון. אופנהיים הוא עמית IEEE "על תרומתו לעיבוד ספרתי של אותות ותקשורת באמצעות דיבור", וחבר באקדמיה הלאומית להנדסה של ארצות הברית "על מחקר יצירתי, כתיבה של ספרים חלוציים, והוראה בעלת השראה בתחום עיבוד ספרתי של אותות". אלן ו. אופנהיים נולד בניו יורק וסיים את לימודי התואר הראשון והשני בהנדסת חשמל במקביל במכון הטכנולוגי של מסצ'וסטס בשנת 1961. את הדוקטורט קיבל מהמכון בשנת 1964. עבודת הדוקטורט Superposition in a Class of Nonlinear Systems נכתבה בהנחיית עמאר בוז. אופנהיים הצטרף למכון הטכנולוגי של מסצ'וסטס כמרצה בכיר בשנת 1964, וקודם לדרגת פרופסור חבר ב-1969 ולפרופסור מן המניין בשנת 1976. משנת 1996 אופנהיים הוא גם מחזיק הקתדרה להנדסה על שם פורד במכון. בשנת 2016 עמד אופנהיים בראש ועדה של המועצה להשכלה גבוהה לבחינת איכות לימודי הנדסת החשמל בישראל. לאורך השנים פרסם אופנהיים יותר מ-220 מאמרים מדעיים ו-15 ספרים. ספרו Signals and Systems (אותות ומערכות) נחשב לספר הלימוד של התחום. אופנהיים הנחה כ-50 סטודנטים לתואר שלישי, ביניהם הישראלים: מאיר פדר, יונינה אלדר ושי מימון. אופנהיים הוא עמית לכל החיים ב-IEEE וחבר האקדמיה הלאומית להנדסה של ארצות הברית. בשנת 1995 קיבל אופנהיים דוקטורט לשם כבוד מטעם אוניברסיטת תל אביב. הוא קיבל גם כמה פרסים של IEEE וכן פרסים על הצטיינות בהוראה מהמכון הטכנולוגי של מסצ'וסטס. אלן אופנהיים, באתר פרויקט הגנאלוגיה במתמטיקה אלן אופנהיים, באתר dblp אלן אופנהיים, דף אישי במכון הטכנולוגי של מסצ'וסטס אלן אופנהיים, IEEE אופנהיים הלא-אורתודוקסי (באנגלית), MIT Technology Review IEEE Fellows Directory - Member Profile, services27.ieee.org Dr. Alan V. Oppenheim, NAE Website Curriculum Vitae of Alan V. Oppenheim, MIT, ‏2022 [https://che.org.il/wp-content/uploads/2018/07/דוח-כללי-הנדסת-חשמל-בישראל-2016.pdf Committee for the Evaluation of Electrical and Communication System Engineering Study Programs], המועצה להשכלה גבוהה, ‏2016 David J. Zahniser, John F. Brenner, Signals and systems, by A.V. Oppenheim, A.S. Willsky, and I.T. Young. Prentice-Hall, Englewood Cliffs, New Jersey, 1983, 796 pages, hardbound, $37.95, Cytometry 6, 1985-07, עמ' 392–392 doi: 10.1002/cyto.990060420 ELE 301: Signals and Systems, www.princeton.edu הטכניון: אותות ומערכות, באתר הטכניון: אותות ומערכות IEEE-LEVEL AWARDS, IEEE IEEE JAMES H. MULLIGAN, JR. EDUCATION MEDAL RECIPIENTS, IEEE
כל עוד בלבב

כל עוד בלבב היא סדרת דרמה ישראלית שנוצרה ונכתבה בידי חן קלימן ובוימה בידי רומן שומונוב. הסדרה החלה את שידוריה ב-24 באפריל 2022 ושודרה בכאן חינוכית ובכאן. בסדרה שיחקו עידו טאקו, אברהם ארנסון, אלכס זילברג, יסמין גנדיס ונוספים. הסדרה כולה צולמה בפולין בהפקה של TTV בשיתוף עם קרן ג'נסיס, קרן גשר לקולנוע רב תרבותי, קרן אבי חי וקרן מיימונידיס. ב-12 ביוני 2023, הסדרה זכתה בטקס הענקת הפרסים של פסטיבל BANFF בפרס בקטגוריית סדרה מתוסרטת לנוער הטובה ביותר. ב-27 בספטמבר 2023 פורסם כי הסדרה מועמדת לפרס אמי הבינלאומי. הסדרה מתארת את מסעם לפולין של קבוצת נערים והתהליכים החברתיים המתרחשים ביניהם במהלכו. במרכז העלילה עומדים יחסיהם של קובי, נער ציוני נלהב וערכי, ושני, נערה ממוצא אוקראיני שמחפשת מידע על קורות משפחתה בשואה. קובי (עידו טאקו) – נער ערכי ציוני נלהב המתאהב בשני במהלך המסע בפולין. שני (אלכס זילברג) – נערה צינית ומרוחקת המתקשה להתחבר למסע, שתחילה שונאת את קובי אך בהמשך מתאהבת בו. לי (יסמין גנדיס) – חברתה הטובה של שני. עומרי (אברהם ארנסון) – חברו הטוב של קובי. רונה (אורנית אדרי) - נערה ציונית שיצאה למסע בשל משפחתה שאיבדה בשואה. אורן (רותם קינן) – המדריך של הצעירים שמספר להם אודות השואה. רבקה (דורית פלד הרפז) – ניצולת שואה שמלווה את המסע. העונה הראשונה עלתה לשידור ב-24 באפריל 2022 והסתיימה 4 ימים יותר, 27 באפריל של אותה השנה. הסדרה נגמרה בעונתה הראשונה. כל עוד בלבב, במיזם "אישים" לתיעוד היצירה הישראלית כל עוד בלבב, באתר כאן חינוכית כל עוד בלבב, טריילר הסדרה ביוטיוב כל עוד בלבב, רשימת השמעה, באתר יוטיוב גילי איזיקוביץ, "כל עוד בלבב": קרינג' היא מילה שלא התקיימה בשואה, באתר הארץ, 23 באפריל 2022 נדב מנוחין‏, הסדרה "כל עוד בלבב" מזמינה את הצופים לחוש בנוח עם המבוכה, באתר וואלה, 26 באפריל 2022 מאיה כהן, איך עושים סדרה לנוער, שהיא גם מצחיקה, על השואה?, באתר ישראל היום, 27 באפריל 2022 דוד ורטהיים‏, "שואה מביאה רייטינג, אבל יד ושם עושים עבודה מיושנת בתוכן", באתר וואלה, 27 באפריל 2022 נטע הלפרין, "היהודים בגטו הלכו ממש כאן. מה, את לא רואה אותם?", באתר הארץ, 27 באפריל 2022 נועם פתחי, שיעור מאלף באיך מדברים עם בני נוער על השואה, באתר ישראל היום, 28 באפריל 2022 כאן 11 בהישג מטורף: זו הסדרה שזכתה בפרס בינלאומי יוקרתי, באתר אייס, 13 ביוני 2023 דורית אסרף מזרחי, "כל עוד בלבב" של כאן חינוכית מועמדת לפרס האמי הבינלאומי, באתר כאן – תאגיד השידור הישראלי, 27 בספטמבר 2023
יצחק צ'סלר

יצחק צ'סלר (נולד ב-1 במאי 1937) הוא שחקן כדוריד לשעבר בבני הרצליה והשתתף בנבחרת ישראל בכדוריד. צ'סלר נולד וגדל בהרצליה, בן בכור לטוביה וצילה צ'סלר, עולים ציוניים מליטא וממקימי העיר. עם סיום לימודיו התגייס לצה"ל. במהלך שרותו הצבאי כמ"מ בחטיבה 7, נפצע בראשו כשנלחם בקרבות לכיבוש רצועת עזה במלחמת סיני. הוא החל את הקריירה שלו כשחקן כדורסל, אך מהר מאד הוסב למשחק הכדוריד. במכביה השישית שנערכה בשנת 1961 זכה במדליית זהב עם נבחרת ישראל. ב-1963 השתתף באליפות העולם בכדוריד שנערכה בשווייץ. באותה שנה זכה בתואר מלך השערים של הליגה. שיחק עם שני אחיו הצעירים חיים ויואב בהפועל הרצליה והקבוצה בהנהגתו התבססה כמובילה בענף הכדוריד. יחד עם הקבוצה זכה באליפות המדינה בעונת 1971/1972 ובגביע המדינה בשנת 1973. שיחק כדוריד עד גיל 49, וסיים את הקריירה שלו בהפועל רעננה. היה חבר ב"אגד" וניהל את חיי התרבות והקייטנות של סניף הרצליה בפרט והקואופרטיב בכלל. בנוסף עבד כמדריך טיולים בישראל ובעולם. בסוף שנות ה-70 ותחילת שנות ה-80 שימש כתב ספורט בעיתון מעריב, שסיקר משחקי כדורגל וכדוריד באזור הרצליה. ב-2017 קיבל את אות יקיר העיר הרצליה, בזכות תרומתו הרבה לענף הכדוריד בעיר. נשוי לתרצה ואב לשניים. פרלמנט אגד בשלונסקי באתר news1 במקום פרחים יחלקו הישראלים תפוזים בשוויץ, על המשמר, 26 במאי 1963 האחים צ'סלר - למכבי הרצליה, מעריב, 14 במרץ 1971
המשבר החוקתי בפקיסטן (2022)

המשבר החוקתי בפקיסטן (באורדו: پاکستان میں آئینی بحران) החל ב-3 באפריל 2022, כאשר סגן יו"ר האספה הלאומית של פקיסטן, קאסים ח'אן סורי, דחה הצעת אי אמון נגד ראש הממשלה עימראן ח'אן במהלך מושב בו הייתה צפויה להיות מובאת להצבעה. זמן קצר לאחר מכן, נשיא פקיסטן עארף עלווי פיזר את האספה הלאומית בעצת ראש הממשלה עימראן ח'אן, מה שיצר משבר חוקתי, שכן למעשה עימראן ח'אן הוביל הפיכה חוקתית כדי להישאר בשלטון. ארבעה ימים לאחר מכן, קבע בית המשפט העליון של פקיסטן כי ביטול הצעת האי-אמון, פיזור האספה הלאומית, ועצתו של ראש הממשלה ח'אן לנשיא עלווי לפזר את האספה הלאומית אינם חוקיים, וביטל את הפעולות הללו. עוד קבע בית המשפט העליון כי יש לכנס את האספה הלאומית מחדש על ידי היושב-ראש באופן מיידי ולא יאוחר מהשעה 10:30 בבוקר ב-9 באפריל. ב-9 באפריל התכנסה האספה הלאומית מחדש, אולם היושב-ראש סירב להעלות את ההצעה להצבעה עד שיושב-הראש וסגן היושב-ראש זמן קצר לפני חצות. זמן קצר לאחר חצות ב-10 באפריל, האספה הלאומית הצביעה והעבירה את הצעת אי האמון המוציאה את ראש הממשלה ח'אן מתפקידו מיד עם קבלת ההחלטה והפיכתו לראש הממשלה הראשון בפקיסטן שהודח מתפקידו. ב-11 באפריל בחרה האספה הלאומית את מנהיג האופוזיציה, שהבז שריף, להחליף את ח'אן כראש הממשלה החדש, בתמיכת 174 מנציגי האספה, ובכך תם המשבר החוקתי בפקיסטן. מפלגת "פקיסטן תח'ריק אי-אינסאף", שבראשה עומד עימראן ח'אן החרימה את ההצבעה. ראש הממשלה ח'אן טען במספר הזדמנויות כי גורמים זרים זוממים להפיל את ממשלת פקיסטן. בנאום לאומה, הוא האשים את ארצות הברית בקשירת קשר נגד ממשלתו. ב-30 במרץ 2022, בית המשפט העליון של אסלאמאבאד קבע כי פרסום התוכן של מה שח'אן תיאר כמכתב מאיים שנשלח על ידי ארצות הברית יפר את שבועת נשיאותו ואת חוק הסודות הרשמיים שנחקק ב-1923. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ארצות הברית ארצות הברית הכחישה שתכננה כל שינוי משטר בפקיסטן. היא אמרה כי היא תומכת בתהליך החוקתי של פקיסטן, ועוקבת מקרוב אחר ההתפתחויות בפקיסטן. הודו הודו - דובר משרד החוץ של הודו אמר כי המשבר הוא עניין פנימי של פקיסטן, אך הודו ממשיכה לעקוב אחר ההתפתחויות במדינה. רוסיה רוסיה הטיחה בארצות הברית על התערבות לכאורה בענייניה של פקיסטן ל"מטרות האנוכיות שלה". Chaudhry, Fahad (2022-04-09). "Imran Khan loses no-trust vote, prime ministerial term comes to unceremonious end". DAWN.COM (באנגלית). נבדק ב-2022-04-09. המסורת נמשכת: כוכב הקריקט הודח מראשות ממשלת פקיסטן, באתר ynet, 9 באפריל 2022 Rajghatta, Chidanand. "US denies seeking regime change in Pakistan, says it supports constitutional process". Khaleej Times (באנגלית). נבדק ב-2022-04-05. "US State Department again rejects PM's allegations, says respect Pakistan's constitutional process". 24 News HD (באנגלית). 2022-04-01. נבדק ב-2022-04-05. "India doesn't comment on a country's internal matters, says Arindam Bagchi on political developments in Pakistan". Firstpost (באנגלית). 2022-04-07. נבדק ב-2022-04-07. Ministry of External Affairs (India), Government of India, Weekly Media Briefing by the Official Spokesperson (April 07, 2022) (באנגלית), נבדק ב-2022-04-07 "Russia slams US attempt at'interference' in Pakistan affairs". www.thenews.com.pk (באנגלית).
בת' ראולי

בת' אן ראולי (באנגלית: Beth Ann Rowley; נולדה ב-10 באוקטובר 1981) היא זמרת-יוצרת בריטית. ראולי נולדה להורים בריטים בלימה, פרו. בגיל צעיר חזרה משפחתה לבריטניה והשתקעה בבריסטול. בשנת 2000 החלה לשתף פעולה עם הסקסופוניסט בן קאסל וליצור שירים משלה. היא הוציאה מספר סינגלים ואף שיתפה פעולה עם מספר אמנים אחרים, כגון להקת "Crowded House" ו"דיוק ספיישל". ב-2007 הוציאה את אלבומה הראשון "Violets". ב-3 במרץ 2008 הוציאה את הסינגל "Oh My Life" שהפך ללהיט בבריטניה. ב-19 במאי של אותה שנה הוציאה את אלבומה השני, "Little Dreamer", שהגיע למקום השישי במצעד האלבומים הבריטי. באותה שנה יצרה את השיר "Careless Talk", ששימש כשיר הנושא של הסרט "קצה האהבה". ב-2009 הייתה מועמדת לזכייה בפרסי המוזיקה הבריטית בקטגוריית אמנית הסולו הבריטית הטובה ביותר. באותה שנה הופיעה בסרט "לחנך את ג'ני". ב-2013 הוציאה את אלבומה השלישי, "Wretched Body". שירה "I Walk Beside You" שימש כנעימת הפתיחה של הסדרה "סטרייק". ב-2018 יצא אלבומה הרביעי, "Gota Fría". מדיה וקבצים בנושא בת' ראולי בוויקישיתוף אתר האינטרנט הרשמי של בת' ראולי בת' ראולי, באתר Last.fm (באנגלית) בת' ראולי, באתר AllMusic (באנגלית) בת' ראולי, באתר MusicBrainz (באנגלית) בת' ראולי, באתר Discogs (באנגלית) בת' ראולי, באתר Songkick (באנגלית) בת' ראולי, באתר Genius BBC Radio 2 - Record of the Week "Beth on 'The Edge of Love' Soundtrack" "An Education: Various Artists: Music" Sony Pictures Classics AN EDUCATION"
מוריס סלים

מוריס סלים (בערבית: موريس سليم; נולד ב-5 בפברואר 1954) הוא בריגדיר בדימוס בצבא לבנון, המשמש מאז 10 בספטמבר 2021 כשר ההגנה. סלים נולד בכפר שימא שבמחוז הר הלבנון ב-5 בפברואר 1954. משפחתו משתייכת לקהילה הנוצרית-אורתודוקסית בלבנון. ב-1975 התגייס לצבא לבנון ולמד במכללה הצבאית הלבנונית ולאחר מכן במכללה הצבאית האמריקנית בפורט לינוורת'. הוא שירת בצבא במשך ארבעים שנים, הגיע לדרגת בריגדיר וזכה בעיטורים רבים. בתפקידו האחרון שימש כמפקד בית החולים הצבאי החל משנת 2009. ב-2012 פרש מהצבא, וב-10 בספטמבר 2021 מינה אותו ראש הממשלה נג'יב מיקאתי לשר ההגנה. ב-10 באוגוסט 2023 ניצל מניסיון התנקשות, כאשר קליעים חדרו למכוניתו. מוריס סלים, באתר ממשלת לבנון - Who’s who in Lebanon’s new government? Biografische Hinweise be The National News Who's Who in Lebanon's New Government. L'orient Le Jour LEBANESE MINISTER OF NATIONAL DEFENSE VISITS UNIFIL
ולרי בלום

ולרי בלום (באנגלית: Valerie Bloom;‏ נולדה בשנת 1956, ג'מייקה) היא סופרת ילדים בריטית ילידת ג'מייקה. ולרי בלום נולדה בג'מייקה למשפחה מרובת ילדים כילדה התשיעית. בשנת 1979 היא עברה לאנגליה. בלום למדה באוניברסיטת קנט בה קיבלה תואר באנגלית ובלימודי אפריקה והאיים הקריביים. בהמשך היא סיימה לימודי תואר שני. ולרי בלום פרסמה בתחילת הקריירה הספרותית שלה מספר ספרי אוסף סיפורים במהלך שנות ה-80. בשנת 1997 היא כתבה ספר שירה לילדים Fruits שזכה בפרס נסטלה. באותה שנה הספר קיבל גם Américas Award. בשנת 2003 היא פרסמה את רומן הראשון שלה Surprising Joy בהוצאת מקמילן ספרי ילדים. בשנת 2007 היא פרסמה באות ההוצאה לאור רומן נוסף The Tribe. בשנת 2008 ולרי בלום התקבלה למסדר האימפריה הבריטית. ולרי בלום ממשיכה לכתוב שירים לילדים ומוציאה ספרים מאוירים. בסך הכול היא כתבה מעל ל-10 ספרים. אתר האינטרנט הרשמי של ולרי בלום ביוגרפיה
בסוף זה הלחן

"בסוף זה הלחן" הוא סינגל שהוקלט על ידי הזמר הישראלי חנן בן ארי. השיר יצא לאור ב-28 במרץ 2022. באותו היום, בשעה 10 בבוקר היה אמור לצאת סינגל אחר של בן-ארי, בשם "אלא בי", אך בעקבות פיגוע הירי בחדרה החליט שזה לא נכון לעשות זאת. בסרטון שהעלה בשעת לילה מאוחרת לפייסבוק אמר ש"הרבה דברים קורים במדינה הקטנה שלנו". למרות שתמונת הסינגל כבר פורסמה בעמוד הפייסבוק שלו, הוא לא רצה לשחרר שיר ש"הנשמה רוצה לרקוד בו", וכך כתב לעוקביו: ”כמו שאתם יודעים תכננתי להוציא לכם היום את "אלא בי", אבל התוכניות במדינה הרגישה והאהובה השתנו, והמציאות הכתיבה מוסיקה אחרת. מביא לכם באהבה את "בסוף זה הלחן"”. בן ארי פרסם בספטמבר 2022 גרסת הופעה של השיר במסגרת אלבומו Live 2022. חודשיים קודם לכן הוציאה להקת קולות, להקתו הראשונה של בן ארי, גרסת כיסוי של השיר. בגלל הפיגוע בחדרה: חנן בן ארי משנה תוכניות | ישראל היום, באתר www.israelhayom.co.il חנן בן ארי בשיר חדש ונוגה - בסוף זה הלחן, באתר ערוץ 7 חנן בן ארי בסוף זה הלחן, באתר yosmusic.com, ‏2022-03-28 הפוסט בפייסבוק, פוסט נוסף חנן בן ארי – בסוף זה הלחן (Live 2022), בביצוע חנן בן ארי, סרטון באתר יוטיוב (אורך: 4:22), 22 בספטמבר 2022 בסוף זה הלחן - חנן בן ארי - קאבר להקת קולות, בביצוע להקת קולות, וידאו קליפ של השיר באתר יוטיוב (אורך: 2:45), 13 ביולי 2022 מדיה פורסט, ‏9 באפריל 2022